Не съдържанието на оправдаващата вяра е онова, което впечатлява Уесли на онова вечерно богослужение на ул. “Алдърс- гейт”. Той вече я е усвоил теоретически чрез едно основно изучаване на Библията и на реформаторското наследство на своята църква. Онова, което стопля сърцето му и просветлява съзнанието му, е увереността, че Христос е изкупил греховете му и го е спасил. Опитването на увереността в спасението, която той вижда у голям брой други християни, от този момент се превръща в централна тема на неговото богословие и про­повядване, както показват писмата и дневниците, статиите и проповедите му. Настойчивото наблягане и защитата на свидетелството на Духа, осъзнато от вярващите, служи както за разгръщане на Евангелието, така и за отблъскване на упреците в ентусиазъм, които скоро след опитността на ул. “Алдърсгейт” се отправят към Уесли.